recursal/SuperWikiNEXT-32B huggingface dataset:
**Bertil Nilsson** (født 16. januar 1936) er en svensk tidligere fotballspiller. Nilsson, som var midtbanespiller, har spilt for flere svenske klubber, blant disse Malmö FF og Landskrona BoIS.

Karriere
--------

Nilsson startet sin karriere som spiller i Malmö FF, hvor han spilte første kamp i Allsvenskan som syttenåring. Midt i karrieren gikk han til Gislaved på grunn av sin arbeidssituasjon, og han begynte å spille for det lokale laget, Gislaveds IS. Nilsson ble senere overtalt til å spille for IS Halmia, hvor han ble fram til han i 1964 vendte tilbake til Malmö FF. Nilsson vant Allsvenskan med Malmö FF i 1965, før han avsluttet karrieren i Landskrona BoIS, etterfulgt av Lunds BK.

Nilsson spilte også seks landskamper for Sverige, den første som nittenåring. Nilsson står notert med fire scoringer for landslaget.

Nilsson har også vært trener på ulike nivåer i Malmö FF, og var en av Bob Houghtons nærmeste medarbeidere i klubben.

Privat
------

Bertil Nilsson er sønn av tidligere fotballspiller for Malmö og Sverige, Sven Nilsson.

Meritter
--------

Malmö FF
* Allsvenskan (1): 1965

Referanser
----------

1. ↑   transfermarkt.com, Transfermarkt spiller-ID 302498[Hentet fra Wikidata]
2. 1 2 3  «'Klumpen' valde sitt smeknamn» Arkivert 28. april 2015 hos Wayback Machine. av Håkan Malmström, sydsvenskan.se, 1. august 2009. Besøkt 25. juni 2013 (sv)
3. ↑  «Sveriges landslagsmän 1908-2012», av Jimmy Lindahl, svenskfotboll.se, s. 11. Besøkt 25. juni 2013 (sv)

Litteratur
----------

* Malmström, Håkan; *100 MFF:ARE*, Sydsvenska Dagbladets AB (2010), ss. 21-22. ISBN 978-91-85319-71-8 (sv)

  


|  |  |
| --- | --- |
| Oppslagsverk/autoritetsdata | Prabook
 |
**Ivar Samset** (født 4. desember 1918 i Skien, død 29. juni 2015) var professor i «Skogbrukets driftsteknikk» ved Skogforsøksvesnet på Ås. Han var født i Skien i Telemark og var ferdig utdannet forstkandidat i 1944.

Samset var sentral i å utvikle mer effektive driftsformer i norsk skogbruk. Det var Samset som etter en studietur til Canada importerte de første halvbeltene for landbrukstraktorer til Norge og innførte hjulgående skogsmaskiner slik at en kunne utvide driften til sommerhalvåret. Bruk av kabelkraner var en annet driftform han var sterkt involvert i.

Referanser
----------

1. 1 2   snl.no[Hentet fra Wikidata]
2. ↑  Hals, A. *Ivar Samset: En nestor runder nitti*[*død lenke*], Skogeieren, nr. 11, 2008, s. 14-15.

Eksterne lenker
---------------

* (no) Publikasjoner av Ivar Samset i BIBSYS
* (no) Ivar Samset i Store norske leksikon

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF **·** GND **·** LCCN **·** ISNI
 |
**Þórisjökull** eller **Thórisjökull** (islandsk for «Thóris' bre») er en liten isbre og vulkan i vestlige delen av sentral-Island, sørvest av breen Langjökull. Den når opp i en høyde av 1 350 meter moh. Kaldidalur ligger i forgrunnen.

Plassering
----------

þórisjökull befinner seg mellom breen Langjökull og skjoldvulkanen Ok i øst. «Den kalde dalen» (oversettelse av Kaldidalur) ligger mellom dem med den berømte høylandsveien med samme navn.

Vulkan
------

Brevulkanen Þórisjökull er en tuya fra istid (i Island fra 100 000 år til omtrent 10 000 år siden). Fjellet består for det meste av hyaloklastitter. Breen var en del av breen Langjökull sannsynligvis helt til slutten av det 18. århundre.

Det utført en del geologiske undersøkelser på Þórisjökull og Prestahnúkur- områdene i 2009 og det viser helt klart aktive vulkanske sprekker under breen som er del av det vulkanske systemet til Prestahnúkur (se lenken til Islands meteorologiske institutt).

Navnet
------

Navnet kommer fra navnet på trollet *Þóri* (fra Grettes saga) som det blir sagt bodde i hule i nærheten.

Þórisjökull sett fra vei nr. 52

Brevandring
-----------

Det er mulig å ta seg opp på breen fra det høyeste punktet på Kaldidalurveien nær den store røysen *Beinakerlingin* i en høyde på 720 moh.

Eksterne lenker
---------------

* Islandskec meteorologiske institutt, Prestahnúkur, november 2009, islandsk med et sammendrag på engelsk
* Geomorfologi-side fra NASA (Goddard Space Flight Center)

Portal: Island

| * v
* d
* r
Breer på Island |
| --- |
| Drangajökull **·** Eiríksjökull **·** Eyjafjallajökull **·** Hofsjökull **·** Langjökull **·** Mýrdalsjökull **·** Snæfellsjökull **·** Þrándarjökull **·** Þórisjökull **·** Tindfjallajökull **·** Torfajökull **·** Tungnafellsjökull **·** Vatnajökull | Islands flagg |

|  |  |
| --- | --- |
| Oppslagsverk/autoritetsdata | GeoNames
 |
**Claremont Meadows** er en bydel i Sydney, i delstaten New South Wales i Australia. Claremont Meadows ligger 45 kilometer vest for Sydney sentrum, i kommunen City of Penrith og er en del av Greater Western Sydneyregionen.

Historie
--------

Før europeisk kolonisering av Australia i 1788 var området okkupert av aboriginerstammen kjent som Darug. I 1810 gav Governor Macquarie 1055 acre land til Mary Bligh som en bryllupspresang når hun giftet seg med Maurice O'Connell. Tomten ble kalt Coallee, men familien bodde aldri der. Tomten ble senere delt opp, og omdøpt til Claremont av Bryan Molloy. Området ble åpnet for boligbygging i 1984 og har vokst jevnt siden.

Handelssentrum
--------------

Claremont Meadows har et lite kjøpesenter, med et supermarked, apotek, videoutleie og flere eiendomsmeglere. Senteret har også et samfunnslokale og en førskole. Claremont Meadows Primary School ble åpnet i 1998.

Transport
---------

Claremont Meadows blir betjent av det private buss-selskapet Westbus. Nærmeste jernbanestasjon er Werrington.

Befolkning
----------

Ifølge folketellingen i 2001 bestod Claremont Meadows av 3493 innbyggere, av disse var 2386 født i Australia og 900 født i utlandet. 74% av innbyggerne i Claremont Residents snakker kun engelsk hjemme. Når folketellingen ble utført var 2350 av innbyggerne 15 år eller eldre.

Eksterne lenker
---------------

* Penrith Local Suburb Profiles

* 

|  |  |
| --- | --- |
| Oppslagsverk/autoritetsdata | GeoNames
 |
**Þráinn (Thrainn) Bertelsson** (født 1944 på Island) er en islandsk alltingsrepresentant, filmskaper, journalist og en pioner innenfor islandsk film.

Oppvekst
--------

Bertelssons barndom var vanskelig og kummerlig. Etter videregående studerte han filosofi og psykologi, først på college i Dublin og deretter ved Universitetet i d'Aix-Marseille i Frankrike. I 1977 gjorde han seg ferdig med sin filmutdanning i Sverige og flyttet dermed tilbake til Island for å lage film.

Arbeid
------

Bertelsson skrev, regisserte og produserte syv spillefilmer de åtte årene han var aktiv (1981–1989).

Han er kanskje best kjent for den såkalte «Lif»-trilogien sin (*Nytt lif* 1983), *Dalalif* (1984), og *Loggulif* (1985). For filmen *Magnus* ble han nominert til to europeiske filmpriser i kategorien beste film og beste manus. I tillegg vant filmen den islandske «DV»-kulturprisen. Filmen er en form for komedie. I mange av filmene sine tar Bertelsson opp temaer som er relativt triste, men hvor komikken likevel ligger på lur.

Bertelsson var den første til å få «livstidspris» av det islandske parlamentet. 

I de senere år har Bertelsson hovedsakelig fokusert på å skrive bøker. Han har også en fast spalte i den islandske avisen *Fréttablaðið*, og hans biografi *Myself & I* (2004) har solgt over 20 000 eksemplarer på Island. I tillegg skrev han detektivromanen *Valkyrjur* i 2005.

Filmografi
----------

* *Einkalíf* (1996)
* *Sigla himinfley* (TV-serie, 1996)
* *Magnús* (1989)
* *Skammdegi* (1985)
* *Löggulíf* (1985)
* *Dalalíf* (1984)
* Nýtt líf (1983)
* *Jón Oddur og Jón Bjarni* (1982)

Eksterne lenker
---------------

* Þráinn Bertelsson hos IMdB

Portal: Island


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC
 |
**Optimatene** («De gode menn») var en aristokratisk, politisk konservativ fraksjon i den sene romerske republikken. De ønsket å innskrenke folkeforsamlingenes makt, og tilsvarende utvide senatets fullmakter.

Optimatene favoriserte *nobiles* – de adelige familiene – og gikk mot at de «nye menn», normalt plebeiere som ofte var fra provinsene, fikk innpass i politiske embeter. Ironisk nok var en av de fremste optimatene, Marcus Tullius Cicero, selv fra denne kategorien. Betegnelsen «De gode menn» innebærer en moralsk eller sosial overlegenhet over dem i de nedre klassene som gradvis hadde fått et fotfeste i regjeringens organer siden de såkalte «klassestridene» på 200-tallet f.v.t.

De gikk også imot utvidelse av romersk borgerskap til å gjelde også personer utenfor Italia; mange optimater ville også begrense borgerskap til selve Roma og personer som hadde direkte tilknytning til byen. Videre var de for høye renter, mot den gresk innflytelsen på det romerske samfunnet og for tildeling av land til veteraner. Den sistnevnte saken var de enige med popularene om, men begrunnelsen var annerledes. Mens popularene brukte omfordeling av land for å sikre støtte fra vanlige borgere, så optimatene på det som en forsikring mot opprør, ut fra tankegangen om at den som har et lite jordstykke å passe ikke uten videre risikerer alt i et opprør. Til tross for den økende demokratiseringen av den romerske republikken, var den sosiale makten til optimatene uten utfordring før tribunatene til Tiberius Gracchus i 133 f.Kr. og hans bror Gaius Gracchus ti år senere. Med Gracchi-brødrene ble ridderstanden (*equites*) – de som var rike nok til å stille med hest i krigen – gjort til en politisk makt. Fra da av var mer ambisiøse politikere i stand til benytte seg av folket framfor senatet som en politisk maktbase.

Optimatene hadde sitt høydepunkt da Lucius Cornelius Sulla var diktator i 81–79 f.v.t. Folkeforsamlingene mistet da nesten all makt, antall senatorer økte fra 300 til 600, flere tusen veteraner fikk jord i Nord-Italia, og et stort antall popularer ble henrettet. Etter at Sulla gikk av ble mange av avgjørelsene deres reversert.

Blant de fremste optimatene i tillegg til Cicero og Sulla, var Cato den eldre, Cato den yngre, Titus Annius Milo, Marcus Junius Brutus og Gnaeus Pompeius Magnus (sistnevnte med unntak av perioden han var del av det første trimvuratet).

Referanser
----------

1. ↑  «optimate», wiktionary
2. ↑  «Optimates» Arkivert 3. juni 2016 hos Wayback Machine. *Dicolatin*
3. 1 2  Wake, Heather:«Optimates and Populares», *Etrusia - Roman History*

Eksterne lenker
---------------

* Optimates: Some Historical Background, av Barbara F. McManus

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND
 |
**Clarence Hammar** (født 23. juni 1899, død 31. desember 1989) var en svensk seiler som deltok i de olympiske leker 1924 i Paris og 1928 i Amsterdam.

Hammar vant en olympisk bronsemedalje i seiling under sommer-OL 1928 i Amsterdam. Han var med på den svenske båten «Sylvia» som kom på tredjeplass i 8-metersklassen bak den franske båten «l'Aile VI» og «Hollandia» fra Nederland. Mannskapet på «Sylvia» var; Clarence Hammar, Tore Holm, Carl Sandblom, John Sandblom, Philip Sandblom, Wilhelm Törsleff. Seilasene ble gjennomført på Zuiderzee i perioden 2. til 9. august 1928.

OL-medaljer
-----------

* 1928 Nederlands flagg Amsterdam - Bronse Bronse i seiling, 8-metersklassen (Sverige)

Eksterne lenker
---------------

* (en) Clarence Hammar – Olympics.com Rediger på Wikidata

* (en) Clarence Hammar – Olympedia Rediger på Wikidata

* (en) Clarence Hammar – Sports-Reference (OL-resultater – arkivert) Rediger på Wikidata

* (en) Clarence Hammar – databaseOlympics.com (arkivert) Rediger på Wikidata

* (sv) Clarence Hammar – Sveriges olympiske komité Rediger på Wikidata

* (en) Clarence Hammar – World Sailing Rediger på Wikidata

* (en) Clarence Hammar – World Sailing Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
| Medaljeoversikt |
| --- |
| Konkurrerte for Canadas flagg Canada |
| VM i freestyle |
| Gull |  Kuusamo 2005  |  Hopp |
| Sølv |  Inawashiro 2009  |  Hopp |
| Bronse |  Deer Valley 2003  |  Hopp |
| Bronse |  Madonna di Campiglio 2007  |  Hopp |

**Steve Omischl** (født 16. november 1978 i North Bay i Ontario) er en canadisk freestyleutøver.

Omischl konkurrerer i hopp, og debuterte i verdenscupen i desember 1999, der han fikk sølv i sitt første World cup-renn. Hans første World cup-seier kom i september 2008 i Mount Buller. Han har vunnet mange enkeltrenn i verdenscupen, og han har 3 sammenlagtseire.

I VM-sammenheng har han fire medaljer, hvorav ett gull fra VM i 2005. I 2009 ble det VM-sølv bak Ryan St. Onge, selv om Omischl ledet etter det første hoppet.

Han har deltatt i tre olympiske leker; 2002, 2006 og 2010. I 2002 kom han på fjerdeplass i kvalifiseringen, men endte på 11.-plass i finalen. I 2006 lå han godt an til finaleplass etter det første hoppet, men andrehoppet var dårlig, så han endte på 20.-plass. I 2010 ble det åttendeplass.

I 1999/00-sesongen ble han kåret til *World Cup Male Rookie of the Year*.

Referanser
----------

Eksterne lenker
---------------

* (en) Steve Omischl – Olympedia Rediger på Wikidata

* (en) Steve Omischl – Sports-Reference (OL-resultater – arkivert) Rediger på Wikidata

* (en) Steve Omischl – FIS (freestyle) Rediger på Wikidata
* Profil på Vancouver 2010
**Opsjonsverdi** eller **kvasiopsjonsverdi** viser i velferdsøkonomi til verdien av at en ressurs spares til senere bruk. Det gjelder særlig miljøgoder. *Opsjonsverdi* brukes også i finans om verdien av det finansielle instrumentet opsjon. Den velferdsøkonomiske bruken av ordet stammer fra likheten mellom fremtidig verdsetting av ressurser og verdsetting av opsjoner.

Bruken av uttrykket i velferdsøkonomi stammer fra en artikkel fra 1974 av Kenneth Arrow og Fischer hvor de studerer nedbygging av et et naturområde. Det er en irreversibel beslutning, siden rekreasjonsverdien av området går tapt for godt. Hvilken verdi en ville satt på å beholde rekreasjonsverdien i fremtiden, er usikker. Det oppstår derfor en kvasiopsjonsverdi knyttet til å utsette inngrepet som må inkluderes i en nytte-kostnadsanalyse av naturområdet. Begrepet er også relevant i forbindelse med utslipp av stoffer med lang nedbrytningstid i naturen, slik som utslipp av karbondioksid.

Referanser
----------

1. 1 2  Hagen et al. (2012), s. 110.

Litteratur
----------

* Hagen et al. (2012). NOU 2012:16: *Samfunnsøkonomiske analyser*. Besøkt 28. juli 2018.
**Fredrik Grønningsæter** (født 26. mai 1923 i Stranda på Sunnmøre, død 28. april 2016 i Oslo) var biskop for Den norske kirkes bispedømme Sør-Hålogaland fra 1982 til 1992. Hans foreldre var Fredrik og Katharina (født Ottesen) Grønningsæter. Faren var sogneprest i Stranda og deretter i Ringsaker. En av hans oldefedre på morsiden var Carl Peter Parelius Essendrop, biskop i Hålogaland og Oslo.

Grønningsæter ble i 1951 cand.theol. ved Det teologiske menighetsfakultet i Oslo. Samme år ble han ordinert av biskop Johannes Smemo til tjeneste i Norges KFUM.

Han tjenestegjorde deretter som hjelpeprest i Stranda i 1954, ved Nidarosdomen fra 1957 til 1962, og som sokneprest i Gimsøy i Lofoten fra 1962 og ved Oslo domkirke fra 1972 til 1982. Han var også studentprest i Oslo.

Grønningsæter var formann i Den norske kirkes presteforening fra 1972 til 1976. Han ble utnevnt som biskop i Sør-Hålogaland i 1982 og gikk av som biskop i 1992.

I 1983 ble han den første mottaker av Brobyggerprisen, en pris som deles ut av Norske kirkeakademier.

Grønningsæter var eneste geistlige som i aktiv tjeneste medvirket i to kongesigninger i Nidarosdomen: den første da Kong Olav V ble signet 22. juni 1958, og den andre da Kong Harald V sammen med dronning Sonja ble signet 23. juni 1991.

Familie
-------

Fredrik Grønningsæter er far til Arne Grønningsæter, tidligere medlem og leder av Oslo bispedømmeråd.

Referanser
----------

1. ↑   www.nettavisen.no[Hentet fra Wikidata]
2. ↑   www.vl.no[Hentet fra Wikidata]
3. ↑  «Fredrik Grønningsæter – Store norske leksikon». Arkivert fra originalen 17. september 2016. Besøkt 10. september 2016.
4. ↑  «Biskop Fredrik Grønningsæter er død - Vårt Land». *www.vl.no*. Besøkt 4. mai 2016.
5. ↑  Berge, Ivar og Kaare Bakke (1988): *Stranda kyrkje 150 år*. Utgjeve av Soknerådet.

|  |  |  |
| --- | --- | --- |
| Forgjenger:**Bjarne Odd Weider** | **Luthersk biskop av Sør-Hålogaland**(1982–1992) | Etterfølger:**Øystein Ingar Larsen** |
| Forrige mottaker:Første prisvinner | **Brobyggerprisen**(1983) | Neste mottaker:Carl Fredrik Engelstad |

|  |  |
| --- | --- |
| Oppslagsverk/autoritetsdata | Store norske leksikon **·** Historisk befolkningsregister **·** Geni
 |
**Papua Ny-Guineas bank** (Bank of Papua New Guinea) er sentralbanken i øystaten Papua Ny-Guinea.

Historie
--------

Papua Ny-Guinea fikk sin selvstendighet fra Australia 16. september 1975. Før landet fikk egen sentralbank var det en filial av Australias sentralbank som fungerte som sentralbank. I 1971 nedsatte *Select Committee on Constitutional Development* en bank-komité, som anbefalte at det ble etablert en egen banknæring i landet. I 1973 ble sentralbankloven (*Central Banking Act*) vedtatt, og 1. november samme år hadde sentralbanken sin første virkedag.

I 1973 begynte også regjeringen også å planlegge innføringen av en egen valuta, og en arbeidsgruppe i Finansdepartementet og Australias sentralbank sin filial i Port Moresby begynte å arbeide med disse planene. I april 1975 ble Papua Ny-Guineas nye valuta tatt i bruk; Kina og toea. 

Den nyeste sentralbankloven er fra år 2000.

Målsettinger
------------

Sentralbankloven definerer sentralbankens stilling og funksjoner. Hovedmålsettingen er definert som lav og stabil inflasjon, samt en sunn økonomi:

"The Central Bank shall, within the limits of it's powers, ensure that it's monetary and banking policy is directed to the greatest advantage to the people of Papua New Guinea, and direct its efforts to promoting monetary stability and a sound and efficient financial structure." (Central Banking Act, 1973)

Sentralbanksjef
---------------

Pr mars 2017 er Loi Bakani sentralbanksjef, og Gae Kauzi er visesentralbanksjef. Bakani ble utnevnt 9. november 2009, og ble utnevnt for en periode på syv år. 

Den første, og hittil lengstsittende sentralbanksjefen var Henry ToRobert, som satt fra 1973 til 1993. Etter han overtok Mekere Morauta, som satt fra juli 1993 til september 1994. Morauta har også senere vært statsminister i Papua Ny-Guinea. Deretter hadde Koiari Tarata stillingen i nesten fire år, før John Vulupindi overtok i fire måneder i 1998. Morea Vele var sentralbanksjef en kort periode fram til 1999, da Leonard Wilson Kamit overtok. Han satt helt til 2009, da Loi Bakani overtok.

Se også
-------

* Liste over verdens sentralbanker

Referanser
----------

1. ↑  Papua Ny-Guineas bank – *Brief History of the Central Bank* Arkivert 14. september 2010 hos Wayback Machine.
2. ↑  Papua Ny-Guineas bank – *Bank Board Members*, besøkt 6. mars 2017.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
***Papuana angusta*** er en bille som hører til underfamilien hornbiller (Dynastinae) i familien skarabider (Scarabaeidae).

Utseende
--------

En middelsstor (ca. 20 millimeter), avlang, blankt svart hornbille. Hannen har et ganske kort horn i pannen, pronotum er tvert avkuttet og loddrett foran. Dekkvingene har tydelige punktrader. Hunnen mangler hornet i pannen, man har et par lave knøler, pronotum er rundet.

Levevis
-------

Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

Utbredelse
----------

Arten lever på Molukkene, Ny-Guinea og Bismarckarkipelet.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Pentodontini Mulsant, 1842
						* Slekten *Papuana* Arrow, 1911
							+ ***Papuana angusta*** Arrow, 1914

Kilder
------

* Dynastidae du monde- nettside om arten

Eksterne lenker
---------------

* (en) *Papuana angusta* i Global Biodiversity Information Facility Rediger på Wikidata

* (en) *Kategori:Papuana angusta* – bilder, video eller lyd på Wikimedia Commons Rediger på Wikidata

* *Papuana angusta* – detaljert informasjon på Wikispecies Rediger på Wikidata
***Papuana huebneri*** er en bille som hører til underfamilien hornbiller (Dynastinae) i familien skarabider (Scarabaeidae).

Utseende
--------

En middelsstor (ca. 20 millimeter), avlang, blankt rødbrun til svart hornbille. Hannen har et nokså kort horn i pannen og pronotum er litt uthulet, med en liten knøl øverst i uthulingen. Pronotum er for det meste blankt, men med felter av nettmasket mikroskulptur på sidene. Dekkvingene har tydelige punktrader. Hunnen mangler hornet i pannen, pronotum er jevnt rundet uten påfallende mikroskulptur og med meget fin punktering.

Levevis
-------

Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

Utbredelse
----------

Arten er utbredt på Salomonøyene, Bismarckarkipelet, Halmahera og Ny-Guinea.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Pentodontini Mulsant, 1842
						* Slekten *Papuana* Arrow, 1911
							+ ***Papuana huebneri*** (Fairmaire, 1879)
								- ***Papuana huebneri fallax*** Prell, 1934
								- ***Papuana huebneri huebneri*** (Fairmaire, 1879)

Kilder
------

* Dynastidae du monde- nettside om arten

Eksterne lenker
---------------

* (en) *Papuana huebneri* i Encyclopedia of Life Rediger på Wikidata

* (en) *Papuana huebneri* i Global Biodiversity Information Facility Rediger på Wikidata

* *Papuana huebneri* – detaljert informasjon på Wikispecies Rediger på Wikidata
**Projisering** defineres i psykologien som overføring av egne ubehagelige tanker og hendelser til andre personer, gjerne til dem som står en nær. Fenomenet oppstår når egne forestillinger og følelser blir for tunge å bære, og den dårlige samvittigheten lesses over på andre. 

Mer eller mindre grad av projisering foregår i alle sosiale grupper. Overdreven selvhevdelse er sykelig og betegnes i ekstreme tilfelle som psykopati. 

Den kliniske betydningen av begrepet gjelder mennesker som legger sin egen deltagelse i noe (som oftest i negativ forstand) over på en annen – med andre ord bebreider andre for ting han selv har gjort. Ofte har individet en forestilling om seg selv som «perfekt» eller uangripelig i forhold til kritikk eller negative handlinger. Dette trenger dog ikke være objektivt negative referanser, men sikter mer på hva det enkelte individet refererer til som negativt/dårlig/uheldig i referanse med sin egen person.

Klassiske eksempler på projeksjoner er Pygmalion i klasserommet og behandlingen av hakke-kyllingen. Alle grupper vil relativt raskt velge en leder og en eller flere syndebukker. Dette fenomenet er godt beskrevet i romanklassikeren *Fluenes herre*. 

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NKC
 |
Texas' flagg
**Texas' flagg** består av et blått vertikalt felt med en bredde som utgjør en tredjedel av flaggets lengde og to like horisontale felt, det øvre hvitt og den nedre rødt med en lengde av to tredjedeler av flaggets lengde. Midt i det blå feltet står en hvit stjerne med fem spisser. Stjernen, som har en av spissen pekende oppad, er plassert i en imaginær sirkel med en diameter som skal være tre fjerdedeler av det blå feltet. De røde og blå fargene skal være de samme som i USAs flagg. Flagget er i størrelsesforhold 2:3. 

Flagget er kjent som «Lone Star Flag» og har gitt Texas tilnavnet «Lone Star State». Flagget ble introdusert 28. desember 1838 i Republikken Texas kongress av senator William H. Wharton. De ble antatt 24. januar 1839 som Republikken Texas' nasjonalflagg. Da Texas ble USAs 28. delstat 29. desember 1845 ble det delstatsflagg. 

Fargene i Texas' flagg symboliserer; blå står for lojalitet, hvitt for styrke og rødt symboliserer tapperhet.

Texas' flagg likner på Chiles flagg.

Litteratur
----------

* Robert Maberry: *Texas Flags*, 2001
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

Eksterne lenker
---------------

* Flags of Texas av Charles A. Spain, Handbook of Texas Online

  


|  |
| --- |
| **USAs delstatsflagg** |
| Alabama |
Alaska |
Arizona |
Arkansas |
California |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa | 
Kansas | 
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey | 
New Mexico |
New York |
Nord-Carolina |
Nord-Dakota |
Ohio | 
Oklahoma |
Oregon |
Pennsylvania |
Rhode Island |
Sør-Carolina |
Sør-Dakota |
Tennessee |
Texas | 
Utah | 
Vermont |
Vest-Virginia |
Virginia |
Washington |
Wisconsin |
Wyoming |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Sør-Rana** er en tidligere kommune i Nordland fylke, fra 1837 del av Hemnes formannskapsdistrikt. Kommunen hadde et areal på 776,95 km², herav 736,88 km² landområde.

Sør-Rana ble skilt ut som egen kommune i 1929. Kommunen hadde ved etableringen 1 708 innbyggere. Også Elsfjord ble skilt ut fra Hemnes på samme tid.

1. januar 1964 ble området sør for Ranfjorden i Sør-Rana med 934 innbyggere slått sammen med Korgen og Hemnes kommuner samt en del av Hattfjelldal til den nye Hemnes kommune. 

Området nord for Ranfjorden med 697 innbyggere ble samtidig slått sammen med Mo, Nord-Rana og deler av Nesna til den nye Rana kommune.

Folketall
---------

Statistisk sentralbyrå oppgir følgende folketall i Sør-Rana i perioden 1929–1964:

| År | Folketall | År | Folketall | År | Folketall |
| --- | --- | --- | --- | --- | --- |
| 1929 | 1 708 | 1953 | 1 850 | 1959 | 1 701 |
| 1930 | 1 708 | 1954 | 1 836 | 1960 | 1 670 |
| 1946 | 2 102 | 1955 | 1 791 | 1961 | 1 628 |
| 1950 | 1 927 | 1956 | 1 794 | 1962 | 1 635 |
| 1951 | 1 927 | 1957 | 1 770 | 1963 | 1 608 |
| 1952 | 1 841 | 1958 | 1 706 | 1964 | 1 631 |

Se også
-------

* Kommunestyrevalg i Sør-Rana

|  |  |
| --- | --- |
| Oppslagsverk/autoritetsdata | Store norske leksikon
 |
Landskap i Texas Panhandle
Texas Panhandle (rødt)
**Texas Panhandle** er en region i den amerikanske delstaten Texas som består av de nordligste 26 fylkene i staten. Panhandle er et rektangulært område som grenser til New Mexico i vest og Oklahoma i nord og øst.

Områdets landareal er 66 883,58 km², eller nesten 10 prosent av delstatens totale areal. Texas Panhandle er litt mindre i areal enn republikken Irland. I tillegg kommer et vannareal på 162,53 km².

Befolkningen var i 2016 på 434 722 innbyggere, eller ca. 1,7 prosent av statens totale befolkning, befolkningstettheten var 6,5 per km².

Høyden over havet varierer mellom 474 og 1 440 meter. Terrenget er lavest og flatest i øst, og hever seg gradvis mot vest. I sør finnes Palo Duro Canyon, USAs nest største canyon, med en dybde på mellom 200 og 300 meter. Regionen deles av den store elva Canadian som flyter fra vest mot øst til Arkansas. Største by er Amarillo.

Fylker
------

* Armstrong County
* Briscoe County
* Carson County
* Castro County
* Childress County
* Collingsworth County
* Dallam County
* Deaf Smith County
* Donley County
* Gray County
* Hall County
* Hansford County
* Hartley County
* Hemphill County
* Hutchinson County
* Lipscomb County
* Moore County
* Ochiltree County
* Oldham County
* Parmer County
* Potter County
* Randall County
* Roberts County
* Sherman County
* Swisher County
* Wheeler County

Referanser
----------

1. ↑  «Texas Panhandle Demographics & Statistics — Employment, Education, Income Averages, Crime in Texas Panhandle — Point2 Homes». *www.point2homes.com* **(engelsk)**. Besøkt 28. august 2017.

|  |  |
| --- | --- |
| Oppslagsverk/autoritetsdata | LCCN
 |
**RISE Research Institutes of Sweden** er en svensk organisasjon av tekniske forskningsinstitutter som samvirker med akademia, næringsliv og samfunn i det svenske innovasjonssystemet. Instituttene i RISE retter seg mot industriell forskning og innovasjon. Noen institutter utfører også utprøving og sertifisering.

RISE-instituttene hadde per 2015 totalt 2 492 ansatte og en sammenlagt omsetning på 3,1 milliarder svenske kroner.[]

Eierselskapet
-------------

RISE Research Institutes of Sweden AB, i dagligtale RISE AB, er den svenske statens selskap for industriforskningsinstitutter. RISE ABs oppdrag er å samle, utvikle og fornye forskningsinstituttene i RISE-gruppen til en internasjonalt konkurransedyktig og effektiv svensk instituttsektor for industriell forskning.

I 1997 ble Ireco Holding AB stiftet av Näringsdepartementet og KK-stiftelsen og ble heleiet av den svenske staten i 2007.[] Selskapet byttet navn til RISE Research Institutes of Sweden Holding AB i 2009 og fikk samtidig utvidet mandat og vesentlig forsterkede ressurser.[] I august 2013 byttet eierselskapet navn til RISE AB.

RISE-gruppen
------------

RISE Research Institutes of Sweden AB består av fire underkonsern, heleide eller deleide, og deres datterselskaper. Instituttene er fordelt over hele Sverige. To av konsernselskapene er også selv forskningsinstitutt.

* Innventia (papirmasse, emballasje og biobrensel)
* SP Sveriges Tekniska Forskningsinstitut
	+ CBI, Cement- och betonginstitutet
	+ Glafo, Glasforskningsinstitutet
	+ JTI, Institutet för jordbruks- og miljöteknik
	+ SMP, Svensk Maskinprovning
	+ AstaZero
	+ SP Sveriges Tekniska Forskningsinstitut A/S
	+ SP Process Development
	+ SP Processum
	+ SP Energy Technology Center
	+ SP Fire Research AS
* Swedish ICT (informasjons- og kommunikasjonsteknologi)
	+ Acreo Swedish ICT
	+ Interactive Institute Swedish ICT
	+ SICS Swedish ICT
	+ Viktoria Swedish ICT
* Swerea (materialeteknologi)
	+ Swerea IVF
	+ Swerea KIMAB
	+ Swerea MEFOS
	+ Swerea SICOMP
	+ Swerea SWECAST

Eksterne lenker
---------------

* RISE Research Institutes of Sweden
* Innventia
* SP Sveriges Tekniske Forskningsinstitutt
* Swedish ICT
* Swerea
Wei
**Wei He** (kinesisk: 渭河, pinyin: *Wèi Hé*) er en elv i provinsen Shaanxi det sentrale Kina som renner fra vest til øst og ut i Huang Hes midtre løp. Elven er Huang Hes største sideelv. 

Weidalen var en av de tidligste vugger for kinesisk kultur. Her lå hovedsteder og kulturelle nøkkelsteder under en rekke dynastier, som Qin-, Han- and Tang-dynastiene. I prefekturet Dingxi helt øverst i dalen er det gjort en rekke arkeologiske funn som går tilbake til forskjellige tidlige steinalderkulturer, det er også gjort flere slike funn en rekke andre steder i området.

Weis kilder er i fylket Weiyuan (渭源, som betyr «Weis kilde») i provinsen Gansu, mindre enn 200 kilometer fra Huang He ved Lanzhou. Men mens Huang He der svinger skarpt nordover for å slå sin store bue, renner 818 kilometer sørøst- og østover. Dens nedslagsfelt er på 135.000 km². 

Millionbyen Xi'an er i dag den største byen i Weidalen.

Eksterne lenker
---------------

* (en) Wei River (Yellow River tributary) – kategori av bilder, video eller lyd på Commons Rediger på Wikidata
* The temporal framework in the Weihe valley Arkivert 7. juli 2011 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Britannica **·** Encyclopædia Britannica **·** VIAF **·** GeoNames
 |
Joseph Goebbels med lederne av *Propagandakompanien*
**Wehrmachtbericht** (*Wehrmacht-rapporten*) er et tysk radiosendt nyhetsprogram som gikk daglig på det tyske nasjonale kringkastingsselskapet Reichs-Rundfunk-Gesellschaft fra 1939 til 1945.

Bak programmet sto Oberkommando der Wehrmacht ledet av Alfred Jodl, som rapporterte om situasjonen på frontene under andre verdenskrig. Materialet ble levert av *Propagandakompanien*, som igjen fikk rapporter fra personell tilhørende troppene som var i kamp. Private krigsreportasjer var ikke tillatt. Alle sendinger måtte klareres av Reichsministerium für Volksaufklärung und Propaganda ledet av propagandaminister Joseph Goebbels. Programmet var ikke bare en ren rapport om krigssituasjonen, men også et propaganda-rør for nazistene, med dertil fabrikkerte historier og halvsannheter.

Den første sendingen gikk på lufta 1. september 1939 angående felttoget i Polen i 1939, og den siste ble sendt fra Flensburg 9. mai 1945.

Å bli nevnt i Wehrmachtbericht var en stor ære, og var ett av flere kriterier som kunne føre til at man fikk «Ærespennen».

Se også
-------

* Signal
* Propaganda
* Volksempfänger

|  |  |
| --- | --- |
| Oppslagsverk/autoritetsdata | GND
 |
Cymbidium dayanumCymbidium chloranthum fma. alba (Palawan, Filippinene) Lindl. Edwards's Bot. Reg. 29 (Misc.) - 68 (1843)
Cymbidium sinense (avbildet i 1806, da med betegnelsen 'Epidendrum sinense') - Curtis' 23 plansje 888 (1806)
Cymbidium bicolor subsp. pubescens (den gang betegnet 'Cymbidium pubescens') - Edwards bind 27 (NS 4) plansje 38 (1841)
***Cymbidium*** er en orkidé-slekt bestående av 52 eviggrønne arter i orkidé-familien Orchidaceae. Planteslekten ble først beskrevet av Olof Swartz i 1799. Navnet 'cymbidium' ble først brukt i 1815, og er avledet av det latinske ordet 'cymba' som betyr 'båt'.

Utbredelse
----------

*Cymbidium* forekommer i tropisk og subtropisk Asia (blant annet i det nordlige India, Kina, Japan, Malaysia, Filippinene og Borneo) og i Nord-Australia. De storblomstrede variantene, som man får de storblomstrede hybridene fra, har sine voksesteder i høyden.

Karakteristika
--------------

Cymbidium-plantene er sympodiale, det vil si at de vokser sidelengs. De kan bli 60 cm høye, med klaseformet blomsterstand på opptil 90 cm. Blomsterstanden vokser fra bunnen av den nyeste pseudobulben. Hver blomst kan ha en diameter på mellom 5 cm og 10 cm, alt etter hvilken art det dreier seg om. De blomstrer om vinteren, og hver plante kan ha opptil femten eller flere blomster. Denne planteslekten har et fantastisk fargespekter, med arter som blomstrer i hvitt, grønt, gul-grønt, kremhvitt, gult, brunt, rosa, rødt, orange og sort (og kronbladene kan også ha innslag av andre farger), men ikke blått. En blomst kan vare i rundt ti uker. De har en voksaktig konsistens. Det avrundede begerbladet og kronbladet er omtrent like store.

Det finnes også arter som dufter, særlig gjelder dette de kinesiske artene. De duftende artene har blitt dyrket i tusenvis av år, særlig i Kina. Cymbidium-orkideer ble populære i Europa i viktoriatiden. En av grunnene til deres popularitet er at de klarer seg i forholdsvis lave temperaturer (helt ned til 7˚ C).

Referanser
----------

1. ↑  «Definition of CYMBIDIUM». *www.merriam-webster.com* **(engelsk)**. Besøkt 29. september 2017.
2. ↑  Cribb, P and du Puy, D *The Genus Cymbidium* Kew Publishing ISBN 978-1-84246-147-1, 2007.

Eksterne lenker
---------------

* (en) *Cymbidium* i Encyclopedia of Life Rediger på Wikidata

* (en) *Cymbidium* i Global Biodiversity Information Facility Rediger på Wikidata

* (en) *Cymbidium* hos Fossilworks Rediger på Wikidata

* (en) *Cymbidium* hos ITIS Rediger på Wikidata

* (en) *Cymbidium* hos NCBI Rediger på Wikidata

* (en) *Cymbidium* hos The International Plant Names Index Rediger på Wikidata

* (en) *Cymbidium* hos Tropicos Rediger på Wikidata

* (en) *Kategori:Cymbidium* – bilder, video eller lyd på Wikimedia Commons Rediger på Wikidata

* (en) *Cymbidium* – galleri av bilder, video eller lyd på Wikimedia Commons Rediger på Wikidata

* *Cymbidium* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Canadas drakt under OL-1952
**William James «Billy» Gibson** (født 22. april 1927 i Lethbridge, død 29. august 2006) var en canadisk ishockeyspiller som deltok i de olympiske vinterleker 1952 i Oslo.

Gibson ble olympisk mester i ishockey under vinter-OL 1952 i Oslo. Han spilte på det canadiske ishockeylaget som vant turneringen foran USA og Sverige. Det var laget «Edmonton Mercurys» som representerte Canada under OL-turneringen.

Ishockeyturneringen ble avviklet som en enkeltserie med ni lag, der alle lagene møttes en gang. Canada vant sju kamper og spilte uavgjort 3-3 mot USA. Canada vant serien med femten poeng foran USA som fikk tretten poeng, de tapte en kamp, 2-4 til Sverige.

Gibson ble turneringesn toppscorer med 15 mål og 7 assists.

Gibson ble verdensmester i ishockey i 1952, OL-turnering i Oslo var også det 19. verdensmesterskapet i ishockey.

OL-medaljer
-----------

* 1952 Norges flagg Oslo - Gull **Gull** i ishockey Canadas flagg Canada

Eksterne lenker
---------------

* (en) William Gibson – Olympedia Rediger på Wikidata

* (en) William Gibson – Sports-Reference (OL-resultater – arkivert) Rediger på Wikidata

* (en) William Gibson – databaseOlympics.com (arkivert) Rediger på Wikidata

* (en) William Gibson – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
***Cymindis vaporariorum*** er en av billene i delgruppen (underfamilien) Lebiinae i familiegruppen løpebiller.

Utbredelse
----------

*Cymindis vaporariorum* finnes i Europa. Den er også registrert fra Norge. Den synes å være vanligere i nord enn i sør, i Europa.

Utseende
--------

*Cymindis vaporariorum* er omtrent 8-9,6 millimeter lang. Antennens fjerde ledd med fine korte hår og en lang børste/børster i spissen. Dekkvingene har også fin kort hårbekledning. (Krever forstørrelse for å se). Dekkvingenes bakerste spiss er tverr og ikke avrundet, og de er lysere på farge nær halskjoldet (ponotum). De andre nordiske artene i slekten har kun en liten lysere flekk ved skuldrene.

Levevis
-------

*Cymindis vaporariorum* finnes på vegetasjonsfattige steder med sand og grus.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker
---------------

* (en) *Cymindis vaporariorum* i Encyclopedia of Life Rediger på Wikidata

* (en) *Cymindis vaporariorum* i Global Biodiversity Information Facility Rediger på Wikidata

* (no) *Cymindis vaporariorum* hos Artsdatabanken Rediger på Wikidata

* (sv) *Cymindis vaporariorum* hos Dyntaxa Rediger på Wikidata

* (en) *Cymindis vaporariorum* hos Fauna Europaea Rediger på Wikidata

* (en) *Cymindis vaporariorum* hos ITIS Rediger på Wikidata

* (en) *Cymindis vaporariorum* hos NCBI Rediger på Wikidata

* (en) *Kategori:Cymindis vaporariorum* – bilder, video eller lyd på Wikimedia Commons Rediger på Wikidata

* *Cymindis vaporariorum* – detaljert informasjon på Wikispecies Rediger på Wikidata
* *Cymindis vaporariorum* - Fauna Europaea - engelskspråklig
* Norsk Entomologisk forening
***The Pointing Finger*** er en amerikansk stumfilm fra 1919, regissert av Edward A. Kull og Edward Morrissey.

Handling
--------

Mary Murphy, den eldste jenta ved et barnehjem, stjeler en kjole og tre dollar. Deretter rømmer hun til storbyen. Grosset, institusjonens rektor, stjeler 10 000 dollar samme natt - og Mary blir mistenkt for dette tyveriet også. Mary klarer snart å finne seg jobb som assistent for entomolog William Saxton, etter at hun forandrer sitt eget utseende fordi professoren misliker attraktive og mote-riktig kledde unge kvinner.

Men hans nevø David legger etter hvert merke til hennes virkelige skjønnhet og blir forelsket i henne. Men Grosset ankommer professorens hjem, og truer med å avsløre henne - og Mary oppdager at Grosset forsøker å rane professorens pengeskap, men han legger skylden for dette på henne. Men Saxton hadde faktisk gjemt seg bak en gardin i rommet hele tiden, og fikk med seg alt som hadde skjedd. Grosset blir deretter arrestert, og Mary gifter seg med David kort tid senere.

Skuespillere
------------

* Mary MacLaren som Mary Murphy
* David Butler som David
* John Cook som William Saxton
* Carl Stockdale som Grosset
* Lydia Knott som Matron
* Charlotte Woods som Matrons assistent

Referanser
----------

1. ↑  THE POINTING FINGER

Eksterne lenker
---------------

* (en) *The Pointing Finger* på Internet Movie Database Rediger på Wikidata

* (en) *The Pointing Finger* på Turner Classic Movies Rediger på Wikidata

* (en) *The Pointing Finger* på American Film Institute Rediger på Wikidata
*For lokomotivføreren med samme navn, se William Graham*

**William Ernest Graham** (født 29. januar 1886, død 5. september 1947) var en irsk sportsutøver som deltok i de olympiske leker 1908 i London.

Graham vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen til England med 1 – 8. Det var seks lag som deltok i turneringen, alle medaljene ble vunnet av britiske lag: gull til England sølv til Irland og bronse til de tapende semifinalistene Wales og Skottland.

OL-medaljer
-----------

* 1908 Storbritannias flagg London - Sølv Sølv i landhockey Storbritannias flagg Storbritannia

Eksterne lenker
---------------

* (en) William Graham – Olympedia Rediger på Wikidata

* (en) William Graham – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Kornstørrelse** beskriver diameteren til enkeltpartikler i et sediment, eller partiklene i klastiske sedimentære bergarter. Begrepet kan også brukes om andre partikler. Begrepet omhandler ikke krystallstørrelse. Et korn kan bestå av fragmenter fra ett krystall eller flere krystaller.

Størrelsene viser til Wentworth scale (eller Udden-Wentworth). Krumbein *phi* (φ) skalaen er en modifikasjon av Wentworth skalaen, laget av W. C. Krumbein, (Krumbein & Sloss 1963). Den er logaritmisk og utledet fra formelen

{\displaystyle \phi =-\log \_{2}{D/D\_{0}}\,,}
der

{\displaystyle \phi } er Krumbein phi skalaen,
{\displaystyle D} er partikkelets diameter,
{\displaystyle D\_{0}} er en referansediameter, lik 1 mm.
Formelen kan omskrives for å finne φ:

{\displaystyle D=D\_{0}\times 2^{-\phi }\,.}

| φ skala | Størrelse(metrisk) | Nomenklatur(Udden-Wentworth) |
| --- | --- | --- |
| < -8 | > 256 mm | Blokk |
| -6 to -8 | 64–256 mm | Stein |
| -5 to -6 | 32–64 mm | Veldig grov grus |
| -4 to -5 | 16–32 mm | Grov grus |
| -3 to -4 | 8–16 mm | Medium grus |
| -2 to -3 | 4–8 mm | Fin grus |
| -1 to -2 | 2–4 mm | Veldig fin grus |
| 0 to -1 | 1–2 mm | Veldig grov sand |
| 1 to 0 | 0.5–1 mm | Grov sand |
| 2 to 1 | 0.25–0.5 mm | Medium sand |
| 3 to 2 | 0.125–0.25 mm | Fin sand |
| 4 to 3 | 0.063–0.125 mm | Veldig fin sand |
| 8 to 4 | 0.002–0.063 mm | Silt |
| > 8 | <0.002 mm | Leire |

Litteratur
----------

* W C Krumbein & L L Sloss, *Stratigraphy and Sedimentation*, 2nd edition (Freeman, San Francisco, 1963).
* J A Udden, "Mechanical composition of clastic sediments", *Bull. Geol. Soc. Am.* 25:655–744 (1914).
* C K Wentworth, "A scale of grade and class terms for clastic sediments", *J. Geology* 30:377–392 (1922).

Eksterne lenker
---------------

* NGU Kornstørrelser,

|  |  |
| --- | --- |
| Oppslagsverk/autoritetsdata | Encyclopædia Britannica
 |
Ellis County i Kansas
**Fort Hays State University** er et delstatseid universitet i Hays i delstaten Kansas i USA. Det ble grunnlagt 1902 som den vestlige campusen av dagens Emporia State University. Skolen tjente behovene for profesjons- og lærerutdanning for de tidlige settlerne vest i Kansas.

Ved *Hays* var det 7 403 studenter i 2006, og skolepengene dette året var US$ 3 129 for studenter hjemmehørende i delstaten. Det undervises opp til Mastergradsnivå.

Ved *Docking Institute of Public Affairs* gis det undervisning og foretas forskning innen profesjonsrelaterte besklutningsstudier som ledelse, offentlig forvaltning, statistikk, meningsmålinger, osv.

*Forsyth Library* har mye litteratur om det amerikanske vesten, mens *Sternberg Museum of Natural History* har enorme samlinger med dinosaurer og andre paleontologiske og geologiske samlinger.

12. mai 1997 fullførte Nola Ochs en gradseksamen i historie, som den eldste eksamenskandidaten i verden – 95 år gammel.

Referanser
----------

1. 1 2   *Integrated Postsecondary Education Data System*, Wikidata Q6042926,
2. ↑   sparcopen.org[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Fort Hays State University – kategori av bilder, video eller lyd på Commons Rediger på Wikidata
* Sternberg Museum
* Docking Institute

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** LCCN **·** ISNI **·** SUDOC **·** GeoNames
 |
Designervibratorer og -dildoer utstilt i en sexbutikk for kvinner 2009.
Den tyske sexbutikk-kjeden Beate Uhse selger pornografi og sexleketøy i egne «sex shops» i flere land. Bildet viser en butikk i Hamburg i Tyskland
Ulike typer dildoer og vibratorer 2006
**Sexhjelpemidler** eller **seksuelle hjelpemidler** er apparater og utstyr for å underlette og støtte seksuell aktivitet eller for å skape eller forsterke seksuell nytelse. Visse sexhjelpemidler kan også kalles **sexleketøy**.

Eksempler
---------

Sexhjelpemidler kan i vid mening omfatte alt fra potensmidler til pornografi, og strengt tatt også senger, men begrepet brukes særlig om massasjeapparater, glidemidler og utstyr for onani. Også hygieniske artikler som oljer og kremer, kondomer og annet kan regnes som slike hjelpemidler.

Spesialutforma sexhjelpemidler som dildoer og vibratorer, vagina- og analkuler, analplugger, penisringer og -pumper, kunstige vaginaer og sexdokker kalles ofte *sexleketøy* eller *erotisk leketøy*. Pikant, sexy undertøy og kostymer med fetisjistisk ladning, som også brukes i seksuell lek, kalles vanligvis ikke sexleketøy. 

I flere norske og utenlandske byer finnes det spesialbutikker som selger ulike typer sexhjelpemidler. Slike butikker kalles ofte kondomerier, sexbutikker eller «sex shops» og kan også selge pornografi, klær og moroartikler til sexleker. Mange tilbyr varer mer diskret gjennom netthandel og postordresalg.

* En penisformet vibrator beregnet for kvinnelig onani. Graden av vibrering kan reguleres ved å dreie på bunnknappen.En penisformet vibrator beregnet for kvinnelig onani. Graden av vibrering kan reguleres ved å dreie på bunnknappen.
* En penisformet dildo beregnet for onani eller penetrasjon. En dildo er en mer eller mindre naturtro etterligning av penis, uten vibrator.En penisformet dildo beregnet for onani eller penetrasjon. En dildo er en mer eller mindre naturtro etterligning av penis, uten vibrator.
* En penisring er en ring av gummi eller tøyelig plast som tres over penisskaftet for å opprettholde ereksjonen under et samleieEn penisring er en ring av gummi eller tøyelig plast som tres over penisskaftet for å opprettholde ereksjonen under et samleie

Eksterne lenker
---------------

* (en) Sex toys – kategori av bilder, video eller lyd på Commons Rediger på Wikidata
* NRK om sexhjelpemidler og -leketøy 2003

|  |  |
| --- | --- |
| Oppslagsverk/autoritetsdata | GND **·** LCCN **·** NKC
 |